|  |  |
| --- | --- |
|  |  Καλλιθέα 24/09/2025  |
| ΔιεύθυνσηΤηλ.Email | : Φορνέζη 2, ΤΚ 17675 Καλλιθέα: 210-9530910, 917 : i.kallithea.allazei@gmail.com | **Π ρ ο ς :**Τον Πρόεδρο του Δημοτικού Συμβουλίου Καλλιθέας(για την Ειδική Συνεδρίαση Λογοδοσίας της Δημοτικής Αρχής) |

**Θέμα: Ανεξέλεγκτες Κακοτεχνίες από Παρόχους Κοινής Ωφέλειας: Ζητάμε Άμεση Παρέμβαση**

Κύριε Πρόεδρε,

Επανερχόμαστε για τρίτη φορά σε ένα εξαιρετικά σημαντικό και σοβαρό ζήτημα που αφορά την καταστροφή των οδοστρωμάτων της πόλης μας από εταιρείες κοινής ωφέλειας, και ιδίως από τις εταιρείες οπτικών ινών το τελευταίο διάστημα. Ο λόγος που επανερχόμαστε είναι διπλός: αφενός έχουν προκύψει νέα στοιχεία, αφετέρου παρατηρείται έξαρση των κακοτεχνιών και των ανοιχτών σκαμμάτων σε πολλούς δρόμους του Δήμου, γεγονός που καθιστά την παρέμβασή σας επιτακτική.

Θα θέλαμε να τονίσουμε ότι δεν είμαστε αντίθετοι στην πρόοδο και τις νέες τεχνολογίες. Αναγνωρίζουμε τη σημασία των έργων υποδομής· ωστόσο, η ύπαρξη ασφαλών και προσβάσιμων δρόμων για όλους τους πολίτες αποτελεί αναπόσπαστο κομμάτι της κοινής ωφέλειας.

Η κατάσταση στην πόλη μας είναι ανησυχητική. Παρατηρούνται απαράδεκτες εικόνες από έργα χωρίς επίβλεψη και προγραμματισμό σε ολόκληρο τον Δήμο. Συγκεκριμένα, βλέπουμε:

Κακοτεχνίες και ανοιχτά σκάμματα

Μπάζα και φθορές από παρόχους κοινής ωφέλειας

Καταστροφές σε κοινόχρηστους χώρους, όπως πεζοδρόμια και παρτέρια

Ζημιές σε υποδομές άλλων παρόχων, όπως της ΕΥΔΑΠ και της ΔΕΗ

Οι εξώφθαλμες κακοτεχνίες, η προχειρότητα και η αδιαφορία δημιουργούν εικόνες ντροπής. Θα θέλαμε να σας ρωτήσουμε:

Έχετε καταγράψει όλες αυτές τις ζημιές και κακοτεχνίες;

Τι πρόστιμα έχουν επιβληθεί για αυτές τις παραβάσεις;

Ποιος έχει την ευθύνη για την αποκατάσταση των ζημιών και των κακοτεχνιών;

Ποιος θα αναλάβει τον καθαρισμό και την αισθητική αναβάθμιση των καμπινών κινητής τηλεφωνίας που υποβαθμίζουν την εικόνα της πόλης;

 Η Δημοτικός Σύμβουλος της Δημοτικής Παράταξης

 «Η ΚΑΛΛΙΘΕΑ ΑΛΛΑΖΕΙ – ΔΗΜΗΤΡΗΣ ΚΑΡΝΑΒΟΣ»

 ΜΑΡΓΑΡΙΤΗ ΒΑΣΩ